CELEX: 62011CA0537
Language: hu
Date: 2014-01-23 00:00:00
Title: C-537/11. sz. ügy: A Bíróság (negyedik tanács) 2014. január 23-i ítélete (a Tribunale di Genova (Olaszország) előzetes döntéshozatal iránti kérelme) — Mattia Manzi, Compagnia Naviera Orchestra kontra Capitaneria di Porto di Genova (Tengeri közlekedés — 1999/32/EK irányelv — MARPOL 73/78 egyezmény — VI. melléklet — A hajókról történő levegőszennyezés — Rendszeres szolgáltatást nyújtó személyhajók — Tengeri körutazást végző turistahajók — Tengeri hajózásban használatos tüzelőanyagok maximális kéntartalma — Érvényesség)

29.3.2014   
            
            
               HU
            
            
               Az Európai Unió Hivatalos Lapja
            
            
               C 93/3
            
         A Bíróság (negyedik tanács) 2014. január 23-i ítélete (a Tribunale di Genova (Olaszország) előzetes döntéshozatal iránti kérelme) — Mattia Manzi, Compagnia Naviera Orchestra kontra Capitaneria di Porto di Genova
   (C-537/11. sz. ügy) (1)
   
   (Tengeri közlekedés - 1999/32/EK irányelv - MARPOL 73/78 egyezmény - VI. melléklet - A hajókról történő levegőszennyezés - Rendszeres szolgáltatást nyújtó személyhajók - Tengeri körutazást végző turistahajók - Tengeri hajózásban használatos tüzelőanyagok maximális kéntartalma - Érvényesség)
   2014/C 93/04
   Az eljárás nyelve: olasz
   
      A kérdést előterjesztő bíróság
   
   Tribunale di Genova
   
      Az alapeljárás felei
   
   
      Felperesek: Mattia Manzi, Compagnia Naviera Orchestra
   
      Alperes: Capitaneria di Porto di Genova
   
      Az eljárásban részt vesz: Ministero delle Infrastrutture e dei Trasporti
   
      Tárgy
   
   Előzetes döntéshozatal iránti kérelem — Tribunale civile di Genova — A 2005/33/EK irányelvvel (HL L 191., 59. o.) módosított, az egyes folyékony tüzelőanyagok kéntartalmának csökkentéséről, valamint a 93/12/EGK irányelv módosításáról szóló, 1999. április 26-i 1999/32/EK tanácsi irányelv (HL L 121., 13. o.; magyar nyelvű különkiadás 13. fejezet, 24. kötet, 17. o.) 4a. cikkének érvényessége — A tagállamok azon kötelezettségének a hajókról történő szennyezés megelőzéséről szóló nemzetközi egyezménnyel (MARPOL Egyezmény) való összeegyeztethetősége, hogy megtesznek minden szükséges intézkedést annak megelőzése érdekében, hogy az uniós kikötőkbe irányuló vagy onnan kiinduló rendszeres szolgáltatást nyújtó személyhajók 1,5 tömegszázalékot meghaladó kéntartalmú, a tengeri hajózásban használatos tüzelő- és üzemanyagokat használjanak — Ugyanezen irányelv 2. cikkének értelmezése — A „rendszeres szolgáltatás” fogalma — Az említett korlátnak a tengeri körutazást végző turistahajók részt vevő hajókra való alkalmazhatósága.
   
      Rendelkező rész
   
   
               1.
            
            
               Az alapügyben szóban forgóhoz hasonló, körutazást végző turistahajó a 2005. július 6-i 2005/33/EK európai parlamenti és tanácsi irányelvvel módosított, az egyes folyékony tüzelőanyagok kéntartalmának csökkentéséről, valamint a 93/12/EGK irányelv módosításáról szóló, 1999. április 26-i 1999/32/EK tanácsi irányelv 2. cikkének 3g. pontjában szereplő „rendszeres szolgáltatásokkal” kapcsolatos kritérium tekintetében akkor tartozik ezen irányelv 4a. cikke (4) bekezdésének hatálya alá, ha közbenső kikötésekkel vagy azok nélkül körutazásokat bonyolít le, és a kiindulási vagy valamely másik kikötőbe érkezik meg, amennyiben e körutazásokat meghatározott gyakoriság mellett, pontos időpontokban, továbbá — főszabály szerint — pontosan meghatározott indulási és érkezési időpontok mellett szervezik meg, azzal, hogy az érdekeltek szabadon választhatnak a kínált különféle körutazások között, aminek ellenőrzése a kérdést előterjesztő bíróság feladata.
            
         
               2.
            
            
               A 2005/33 irányelvvel módosított 1999/32 irányelv 4a. cikke (4) bekezdésének érvényessége nem vizsgálható sem a pacta sunt servanda általános nemzetközi jogi elvre, sem az EUSZ 4. cikk (3) bekezdésének első albekezdésében szereplő, jóhiszemű együttműködés elvére tekintettel, mivel az említett irányelv e rendelkezése a hajókról történő szennyezés megelőzéséről szóló, Londonban 1973. november 2-án aláírt és az 1978. február 17-i jegyzőkönyvvel kiegészített nemzetközi egyezmény VI. mellékletének megsértését eredményezheti, ily módon pedig arra kötelezheti az 1978. évi jegyzőkönyvvel módosított, a hajókról történő szennyezés megelőzéséről szóló 1973. évi nemzetközi egyezményt módosító, 1997. szeptember 26-án Londonban aláírt 1997. évi jegyzőkönyvben részes fél tagállamokat, hogy ne teljesítsék az abban részes többi fél tekintetében rájuk háruló kötelezettségeket.
            
         
               3.
            
            
               Nem az Európai Unió Bíróságának feladata határozni arról, hogy a VI. melléklet milyen hatással van a 2005/33 irányelvvel módosított 1999/32 irányelv 4a. cikke (4) bekezdésének hatályára.
            
         
      (1)  HL C 370., 2011.12.17.